CONSILIUL LOCAL AL MUNICIPIULUI CRAIOVA

HOTĂRÂREA NR. 258

              Consiliul Local al Municipiului Craiova, întrunit în şedinţa ordinară din data de 24.04.2008.

Având în vedere raportul nr.157/2008 întocmit de consilierii municipali Bianca PREDESCU, Dan MAGLA, Mihail NEAGOE, Gheorghe UNGURU, Gheorghe POPA-INGINERU, Constantin TRUŞCĂ, Mihaela DUMITRU, prin care se propune revocarea hotărârii nr. 50 din 31.03.1999 a Consiliului Local al Municipiului Craiova şi darea în folosinţă gratuită către Parohia Lunca Jiului a unui teren în suprafaţă de de 10.793 mp. situat în Craiova, str. Siretului nr.37 pentru extindere cimitir pe o perioadă de 49 de ani şi rapoartele comisiilor de specialitate ale Consiliului Local al Municipiului Craiova nr.167, 168, 169, 174, 175;

În conformitate cu prevederile art. 17 din Legea nr. 213/1998 privind proprietatea publică şi regimul juridic al acesteia şi art. 124 din Legea nr.215/2001, republicată, privind administraţia publică locală, prin care se reglementează darea în folosinţă gratuită pe termen limitat, a bunurilor imobile proprietate publică ori privată, persoanelor juridice fără scop lucrativ, care desfăşoară activitate de interes public general;

În conformitate cu prevederile art. 41 alin.1 , coroborat cu art. 49 şi art.61 din Statutul pentru organizarea şi funcţionarea Bisericii Ortodoxe Române aprobat prin Horărârea Guvernului nr.53  din 22 ian. 2008 ;

 În temeiul art.36, alin.2, lit.c, coroborat  cu alin.5, lit.b,şi c şi alin 9. şi art.45 alin. (1)  din Legea nr.215/2001, republicată, privind administraţia publică locală;

                                                        HOTĂRĂŞTE:

Art.1. Se revocă hotărârea nr. 50 din 31.03.1999 a Consiliului Local al Municipiului Craiova privind darea în folosinţă gratuită Asociaţiei Sportive “Şcoala de fotbal Gică Popescu “, pe o perioadă de 20 de ani a unui teren în suprafaţă de 11793 mp., situat în Craiova, str. Siretului nr. 37  în vederea amenajării unei baze sportive, astfel cum a fost modificată prin Hotărârea Consiliului Local nr. 71/2000.

Art.2. (1)  Se dă în folosinţă gratuită terenul în  suprafaţă de 10793 situat în Craiova, str. Siretului nr. 37, Parohiei Lunca Jiului, în vederea extinderii cimitirului parohial, pe o perioadă de  49 de  ani, cu posibilitatea prelungirii atribuirii, conform legii.

(2) Terenul dat în folosinţă gratuită are următoarele vecinătăţi :

Nord – drum acces;

Est - zonă protecţie canal;

Sud -   drum de acces;

Vest – S.C. ERPIA S.A.

Art.3. Serviciul Administraţie Publică Locală, Direcţia Urbanism şi Amenajarea Teritoriului, Dirrecţia Economico-Financiară, Direcţia Patrimoniu şi Parohia Lunca Jiului vor aduce la îndeplinire prevederile prezentei hotărâri.   

	         PREŞEDINTE DE ŞEDINŢĂ,
	   CONTRASEMNEAZĂ,

	
	  SECRETAR,

	                  Lucian MINCU
	  Nicoleta MIULESCU

